DOM ZA STARIJE OSOBE MAKSIMIR
ZAGREB, HEGEDUŠIĆEVA 20
					SAŽETAK
Šesta (6.) sjednica Upravnog vijeća Doma za starije osobe Maksimir, Zagreb, Hegedušićeva 20, održana je u utorak, 15.11.2022. g. s početkom u 16:00 sati online putem zoom aplikacije. 

Nazočni:     
1. Lada Weygand – predstavnica Osnivača	- predsjednica Upravnog vijeća
2. Ivna Vrana Špoljarić – predstavnica Osnivača
3. Saša Šegrt – predstavnica Osnivača
4. Željka Orešić - članica, predstavnica radnika Doma
5. Stjepan Kuhada – član, predstavnik korisnika Doma

Ostali nazočni: Hrvoje Šimunović – ravnatelj Doma 
		  Ana Krupa – viša administrativna referentica, zapisničarka
	
Predsjednica je prilikom otvaranja 6. sjednice Upravnog vijeća utvrdila da su svi članovi vijeća prisutni na online sjednici. 

Predviđeni dnevni red sjednice prihvaćen je jednoglasno.

1. Verifikacija zapisnika sa 5. sjednice Upravnog vijeća
2. Donošenje Odluke o Financijskom planu za 2023. g.
3. Donošenje Odluke o Trogodišnjem Financijskom planu od 2023. g. do 2025. g.
4. Donošenje Odluke o Planu nabave za 2023. g
5. Donošenje Odluke o nabavi roba, radova i usluga za 2023. g.
6. Obavijest o pravomoćnim presudama u radničkim sporovima
7. Razno

Nakon izlaganja sukladno točkama dnevnog reda i kraćih rasprava, jednoglasno su prihvaćene točke 1., 2., 3., 4. i 5. Dnevnog reda, a pod točkom 6. Ravnatelj je objasnio da je Dom zaprimio pravomoćne presude s obvezom isplate. Jedna tužba odnosi se na požar 2008. godine, kada je bivša djelatnica sudjelovala u spašavanju korisnika te navodno zadobila dijagnoze kao posljedice. Sud je u tom slučaju odobrio isplatu razlike plaće, bez obzira što je HZZO djelatnicu skinuo s ozljede na radu nakon mjesec i pol dana. Druga tužba odnosi se na slučaj iz 2016. godine. Dom je tužilo 55 radnika, od kojih je 41 još u radnom odnosu u Domu Maksimir, sve zbog pogrešnog računanja osnovice plaće.
Pod točkom 7. Razno Ravnatelj je informirao članove Upravnog vijeća o napretku radova u Domu. Obavještava da su neki radovi koji slijede ozbiljniji od predviđenog i trebati će renovirati nekoliko kupaonica zbog curenja kao posljedice stradanja od potresa. Spominje i problem vodenih ispirača koje Dom ima umjesto vodokotlića, jer korisnici često zaborave zatvoriti vodu. Izmjena kotlića predvidjela se u Planu nabave, no kao dugoročno rješenje bi se trebalo mijenjati sve instalacije, što sada Dom ne može financijski podnijeti. Ravnatelj koristi priliku pohvaliti radnike i volontere koji su sudjelovali u saniranju šteta nastalih od potresa na zidovima i osvježavanju prostora Doma. Ravnatelj obavještava prisutne o poteškoćama i problemima koje radnici imaju s jednim korisnikom, o čemu je Dom obavijestio Grad i nadležno Ministarstvo. 

